ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ભારત સરકારે આજદિન સુધીમાં રસીના 16.37 કરોડ કરતાં વધારે ડોઝ રાજ્યો/કેન્દ્રશાસિત પ્રદેશોને વિનામૂલ્યે પૂરાં પાડ્યાં
રાજ્યો/કેન્દ્રશાસિત પ્રદેશો પાસે રસીકરણ માટે હજુ પણ 79 લાખ કરતાં વધારે ડોઝ ઉપલબ્ધ
રાજ્યો/કેન્દ્રશાસિત પ્રદેશોને વધુ 17 લાખ જેટલાં ડોઝનો જથ્થો આગામી 3 દિવસમાં પ્રાપ્ત થશે
કોવિડ-19 મહામારી સામેની દેશની જંગમાં ભારત સરકાર અગ્રેસર રહી છે. મહામારી સામે લડવા માટે ભારત સરકારે ઘડેલી પાંચ મુદ્દાની વ્યૂહનીતિમાં રસીકરણ એક અભિન્ન ઘટકની રચના કરે છે .
દેશમાં આજથી થી કોવિડ-19 વિરોધી રસીકરણ કવાયતના ઉદારીકૃત અને પ્રવેગિત તબક્કા-3નો અમલ શરૂ થઇ ગયો છે. નવા પાત્રતા ધરાવતા વસ્તી સમૂહો માટે નોંધણીની પ્રક્રિયા 28 એપ્રિલથી શરૂ કરવામાં આવી છે. સંભવિત લાભાર્થીઓ સીધા CoWIN પોર્ટલ  પર અથવા આરોગ્ય સેતૂ એપ્લિકેશનની મદદથી તેમની નોંધણી કરાવી શકે છે.
આજદિન સુધીમાં ભારત સરકારે તમામ રાજ્યો/કેન્દ્રશાસિત પ્રદેશોને રસીના લગભગ 16.37 કરોડ  ડોઝ વિનામૂલ્યે આપ્યા છે. આમાંથી, કુલ 15,58,48,782 ડોઝનો વપરાશ થયો છે .
કોવિડની રસીના 79 લાખ કરતાં વધારે ડોઝ  હજુ પણ રાજ્યો/કેન્દ્રશાસિત પ્રદેશો પાસે રસીકરણની કામગીરી આગળ વધારવા માટે ઉપલબ્ધ છે.
આ ઉપરાંત, આગામી 3 દિવસમાં રાજ્યો/કેન્દ્રશાસિત પ્રદેશોને રસીના 17 લાખ કરતાં વધારે  ડોઝ પ્રાપ્ત થઇ જશે.
કોવિડ-19 રસીકરણના ઉદારીકૃત અને પ્રવેગિત તબક્કા-3ની વ્યૂહનીતિમાં ઉલ્લેખ કર્યા અનુસાર, તમામ રાજ્યો અને કેન્દ્રશાસિત પ્રદેશોને કેન્દ્ર સરકારના આરોગ્ય અને પરિવાર કલ્યાણ મંત્રાલય દ્વારા તેમને રસીના કેટલા ડોઝ પ્રાપ્ત થશે તે અંગે કુલ આંકડો જણાવી દેવામાં આવ્યો છે. “ભારત સરકાર ચેનલ” દ્વારા 45 વર્ષ અને તેથી વધુ ઉંમરના લાભાર્થીઓને સંપૂર્ણપણે વિનામૂલ્યે રસીના ડોઝ આપવાના ભાગરૂપે આ ડોઝ તેમને આપવામાં આવી રહ્યાં છે.
નીચે આપેલા કોષ્ટકમાં “ભારત સરકાર ચેનલ” દ્વારા તમામ રાજ્યો/કેન્દ્રશાસિત પ્રદેશોને વિનામૂલ્યે ઉપલબ્ધ થનારા રસીના ડોઝની વિગતો આપવામાં આવી છે.
મે 2021ના પ્રથમ પખવાડિયા માટે ભારત સરકાર દ્વારા રાજ્ય/કેન્દ્રશાસિત પ્રદેશ અનુસાર કોવિશિલ્ડ અને કોવેક્સિન રસીના ડોઝની કરવામાં આવેલી ફાળવણી નીચે પ્રમાણે છે.
SD/GP/JD
(Visitor Counter : 211
મંત્રીમંડળ
મંત્રીમંડળે શ્રી ગુરૂ નાનક દેવજીની 550મી જન્મજયંતિની ઉજવણી કરવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળની બેઠકમાં શ્રી ગુરૂ નાનક દેવજીની આવતા વર્ષે આવી રહેલી 550મી જન્મજયંતિની સમગ્ર દેશમાં અને દુનિયાભરમાં ઉજવણી કરવાનો નિર્ણય કરાયો છે. આ ઉપરાંત રાજ્ય સરકારો અને વિદેશના ભારતીય મિશન પણ પ્રસંગોચિત ઉજવણી કરશે. ગુરૂ નાનક દેવજીએ પ્રેમ, શાતિ, સમાનતા અને ભાઈચારાના મૂલ્યોનો બોધ આપ્યો હતો.
મંત્રીમંડળની બેઠકમાં જે નિર્ણયો લેવાયા હતા તેની વિગતો નીચે મુજબ છેઃ
કરતારપુર સાહિબ પરિપથનો વિકાસઃ
એક નોંધપાત્ર નિર્ણય લઈને કેન્દ્ર સરકારે ગુરૂદાસપુર જિલ્લામાં ડેરા બાબા નાનક કોરિડોરથી આંતરરાષ્ટ્રીય બોર્ડર સુધી કરતારપુર કોરિડોર વિકસાવવાનો નિર્ણય લીધો છે. આ કારણે પાકિસ્તાનમાં રાવી નદીના કાંઠે આવેલા ધર્મ સ્થાને ભારતમાંથી ગુરૂદ્વારા દરબાર સાહિબ જતાં યાત્રિકોની સુવિધાઓમાં વધારો થશે. ગુરૂ નાનક દેવજીએ ત્યાં 18 વર્ષ ગાળ્યા હતા. યાત્રિકો આ પવિત્ર સ્થળની મુલાકાત સમગ્ર વર્ષ દરમિયાન લઈ શકશે.
કરતારપુર કોરિડોરનું અમલીકરણ એક સુસંકલિત વિકાસ યોજના તરીકે ભારત સરકારના ભંડોળ દ્વારા હાથ ધરવામાં આવશે. જેથી ત્યાં જવા માટે આધુનિક સુવિધાઓ અને સરળતા પ્રાપ્ત થાય. ભારત સરકાર આ હેતુથી યાત્રા સ્થળે જવા માટે યોગ્ય સગવડો ઉભી કરશે. પાકિસ્તાનની સરકારને શીખ સમુદાયની લાગણીઓને ધ્યાનમાં લઈને તેમના વિસ્તારમાં પણ કોરિડોરની જરૂરી સગવડ ઉભી કરવા માટે અનુરોધ કરવામાં આવશે.
સુલતાનપુર લોધીનો વિકાસ:
કેન્દ્ર સરકારના મંત્રીમંડળે નિર્ણય લીધો છે કે ઐતિહાસિક શહેર સુલતાનપુર લોધી કે જે ગુરૂ નાનકજીના જીવન સાથે સંકળાયેલું છે તેને સ્માર્ટ સિટીની સગવડો સાથે હેરિટેજ સિટી તરીકે વિકસાવવામાં આવશે અને તેમાં ઊર્જા કાર્યક્ષમતા દાખવીને ગુરૂ નાનકજીએ આપેલા બોધ પર ભાર મૂકવામાં આવશે. યાત્રાળુઓ અને પ્રવાસીઓ માટે એક મહત્વના આકર્ષણ તરીકે સુલતાનપુર લોધી ખાતે "પીંડ બાબે નાનક દા" સંકુલની સ્થાપના કરવામાં આવશે, જેમાં શ્રી ગુરૂ નાનક દેવજીના જીવન અને સમય અંગે વિગતો આપવામાં આવશે. સુલતાનપુર લોધી રેલવે સ્ટેશનને અપગ્રેડ કરવામાં આવશે અને ત્યાં તમામ આધુનિક સેવાઓ પૂરી પાડવામાં આવશે.
વિદેશી યુનિવર્સિટીઓમાં આંતરિક શ્રદ્ધા અધ્યયન અને અધ્યક્ષતા કેન્દ્ર:
ગુરૂ નાનક દેવ યુનિવર્સિટી અમૃતસર ખાતે એક આંતરિક શ્રદ્ધા કેન્દ્ર શરૂ કરવામાં આવશે. બ્રિટન અને કેનેડા બંને જગ્યાએ ગુરૂ નાનક દેવજીની ચેર સ્થાપવામાં આવશે. નવી દિલ્હીમાં ગુરૂ નાનક દેવજીના જીવન અને ઉપદેશોનાં આંતરરાષ્ટ્રીય સેમિનારનું આયોજન કરવામાં આવશે.
સમગ્ર દેશ અને દુનિયામાં ઉજવણી:
રાજ્યો અને કેન્દ્ર શાસિત પ્રદેશોને ગુરૂ નાનક દેવજીની 550મી જન્મજયંતિની સુયોગ્ય ઉજવણી કરવા માટે વિનંતી કરવામાં આવશે. આ પ્રસંગે વિદેશમાં આવેલા ભારતના મિશન દ્વારા ખાસ સમારંભોનું આયોજન કરવામાં આવશે.
સ્મૃતિમાં સિક્કા અને ટિકિટોઃ
આ યાદગાર પ્રસંગની સ્મૃતિમાં ભારત સરકાર દ્વારા સિક્કા અને ટપાલ ટિકિટો બહાર પાડવામાં આવશે.
ધાર્મિક પ્રવૃત્તિઓ અને પ્રકાશનોઃ
દેશભરમાં ધાર્મિક પ્રવૃત્તિઓ હાથ ધરવામાં આવશે. દૂરદર્શન ગુરૂ નાનક દેવજી અંગેના કાર્યક્રમો અને ગુરૂબાનીનું પ્રસારણ કરશે. નેશનલ બુક ટ્રસ્ટ ભારતની વિવિધ ભાષાઓમાં ગુરૂબાની પ્રસિદ્ધ કરશે. યુનેસ્કોને વિનંતી કરવામાં આવશે કે ગુરૂ નાનક દેવજીના લખાણોને વિશ્વની ભાષાઓમાં પ્રકાશિત કરવામાં આવે.
યાત્રાનાં સ્થળોએ ખાસ ટ્રેનોઃ
રેલવે મંત્રાલય ગુરૂ નાનક દેવજી સાથે સંકળાયેલા યાત્રા સ્થળો સુધી પ્રવાસીઓ માટે ખાસ ટ્રેનો દોડાવશે.
J.Khunt/GP/RP
(Visitor Counter : 186
માહિતી અને પ્રસારણ મંત્રાલય
પ્રકાશન વિભાગ દ્વારા પુસ્તક પ્રદર્શન અને રાહત દરે વેચાણ
ભારત સરકારના માહિતી અને પ્રસારણ મંત્રાલય હેઠળના પ્રકાશન વિભાગ દ્વારા સ્વચ્છ ભારત અભિયાન અંતર્ગત અમદાવાદ ખાતે પુસ્તક પ્રદર્શન અને પુસ્તક વેચાણનું આયોજન કરવામાં આવ્યું છે. આ પુસ્તક પ્રદર્શન તારીખ 15 ઓગષ્ટ થી 17 ઓગષ્ટ, 2018 દરમિયાન 11 થી 6 વાગ્યા સુધી રવિશંકર રાવળ કલા ભવન, લો ગાર્ડન ખાતે ચાલુ રહેશે.
આ પ્રદર્શન દરમિયાન મહાત્મા ગાંધી, સ્વતંત્રતા ચળવળ, બાળકોના પુસ્તક તથા અન્ય પુસ્તકો પર 10 થી 90 ટકા સુધીની વિશેષ છૂટ આપવામાં આવશે.
J.Khunt
(Visitor Counter : 218
રાષ્ટ્રપતિ સચિવાલય
રાષ્ટ્રપતિએ શ્રી કે. આર. નારાયણનને તેમની જન્મ જયંતિ નિમિત્તે શ્રધ્ધાંજલિ અર્પણ કરી
રાષ્ટ્રપતિ શ્રી રામ નાથ કોવિંદે આજે  રાષ્ટ્રપતિ ભવન ખાતે ભૂતપૂર્વ રાષ્ટ્રપતિ શ્રી કે. આર. નારાયણનને તેમની જન્મ જયંતિ નિમિત્તે શ્રધ્ધાંજલિ અર્પણ કરી હતી. રાષ્ટ્રપતિએ અને રાષ્ટ્રપતિ ભવનના અધિકારીઓએ શ્રી કે. આર. નારાયણનની છબી સમક્ષ પુષ્પાંજલિ અર્પણ કરી હતી.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 153.80 કરોડને પાર
છેલ્લા ચોવીસ કલાકમાં 85 લાખ ડોઝ આપવામાં આવ્યા
સાજા થવાનો દર હાલમાં 96.01%
છેલ્લા 24 કલાકમાં 1,94,720 દૈનિક નવા કેસ નોંધાયા
ભારતમાં સક્રિય કેસનું ભારણ 
સાપ્તાહિક પોઝિટિવિટી દર 
છેલ્લા 24 કલાકમાં 85 લાખ  રસી ડોઝના વહીવટ સાથે, ભારતનું કોવિડ -19 રસીકરણ કવરેજ 153.80 કરોડ ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 1,64,73,522 સત્રો દ્વારા પ્રાપ્ત થયું છે.
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,03,89,399
|
|
બીજો ડોઝ
|
|
97,56,646
|
|
સાવચેતી ડોઝ
|
|
9,19,729
|
|
FLWs
|
|
પ્રથમ ડોઝ
|
|
1,83,87,898
|
|
બીજો ડોઝ
|
|
1,70,01,530
|
|
સાવચેતી ડોઝ
|
|
4,90,048
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
2,82,74,847
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
51,82,89,584
|
|
બીજો ડોઝ
|
|
35,80,10,162
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
19,66,15,970
|
|
બીજો ડોઝ
|
|
15,78,39,633
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,25,47,749
|
|
બીજો ડોઝ
|
|
9,90,09,067
|
|
સાવચેતી ડોઝ
|
|
4,75,938
|
|
સાવચેતી ડોઝ
|
|
18,85,715
|
|
કુલ
|
|
1,53,80,08,200
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,46,30,536 દર્દીઓ સાજા થઇ ગયા છે અને છેલ્લા 24 કલાકમાં વધુ 60,405 દર્દીઓ સાજા થયા છે.
આના કારણે એકંદરે સાજા થવાનો દર 96.01% થયો છે.
છેલ્લા 24 કલાકમાં ભારતમાં દૈનિક 1,94,720 નવા કેસ નોંધાયા છે.
સક્રિય કેસનું ભારણ હાલમાં 9,55,319 છે. હાલમાં સક્રિય કેસો દેશના કુલ પોઝિટિવ કેસોના 2.65% છે,
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 17,61,900 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 69.52 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે. સાપ્તાહિક પોઝિટીવિટી દર હાલમાં 9.82% છે, જ્યારે દૈનિક પોઝિટીવિટી દર આજે 11.05% નોંધાયો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 181
નાણા મંત્રાલય
સુરત GST ગુપ્તચર કચેરી દ્વારા નકલી ઇનવોઇસ પ્રકરણમાં ભાગેડૂની ધરપકડ કરી
સુરત પ્રાદેશિક એકમના GST ઇન્ટિલિજન્સ ના મહાનિર્દેશકે નકલી/બનાવટી ઇનવોઇસના કેસમાં આરોપીઓ વિરુદ્ધ કાર્યવાહી હાથ ધરી હતી. 2019ના જુલાઇ મહિના દરમિયાન આ બાબતે અનેક જગ્યાઓએ તપાસ હાથ ધરવામાં આવી હતી, જેના પરિણામે માલ-સામાન સપ્લાય કર્યા વગર રૂ. 195 કરોડની રકમની બનાવટી ITCનો સમાવેશ કરતાં નકલી/બનાવટી ઇનવોઇસનું પ્રકરણ ઉજાગર કરવામાં આવ્યું છે. 28મી જુલાઇ, 2019ના રોજ ચંદ્રકાંત જાદવ અને દેવાંગ ચિમનલાલ પારેખ નામના બે વ્યક્તિઓની ધરપકડ કરવામાં આવી હતી. આ સંદર્ભમાં ઉપરોક્ત કૌભાંડના માસ્ટરમાઇન્ડ વિશાલ પ્રવિણભાઇ સોનાવાલાની આજે 21મી ઓગસ્ટ, 2019ના રોજ DGGI, સુરત પ્રાદેશિક એકમ દ્વારા ધરપકડ કરવામાં આવી હતી, જે ઉપરોક્ત તપાસ બાદ ભાગતો ફરતો હતો. તેણે રૂ. 21.6 કરોડની રકમના છેતરપિંડી યુક્ત ITCનો સમાવેશ કરતાં અંદાજે રૂ. 120 કરોડના મૂલ્યના બનાવટી બિલ સ્વીકાર્યા હતા. તપાસ દરમિયાન સોનાવાલાએ સ્વીકાર્યુ હતું કે તેણે ખરેખર માલ-સામાનના પુરો પાડ્યા વગર બનાવટી/નકલી પેઢીઓ દ્વારા ઇસ્યુ કરવામાં આવેલા ઇનવોઇસના આધારે ITC પસાર કર્યુ હતું.
વિશાલ પ્રવિણભાઇ સોનાવાલાને સ્થાનિક પોલીસને સોપવામાં આવ્યો હતો અને 22મી ઓગસ્ટ, 2019ના રોજ તેમને માનનીય મુખ્ય ન્યાયિક મેજિસ્ટ્રેટ સમક્ષ રજૂ કરવામાં આવશે. આ કેસમાં વધુ તપાસ ચાલુ છે. આ માહિતી DGGI સુરતની સ્થાનિક કચેરી દ્વારા એક અખબારી યાદી દ્વારા પ્રસિદ્ધ કરવામાં આવી હતી.
DK/NP/J. Khunt/RP
(Visitor Counter : 153
સંસ્કૃતિ મંત્રાલય
સાંસ્કૃતિક રાજ્ય મંત્રી શ્રી અર્જુન રામ મેઘવાલે સ્વતંત્રતાના અમૃત મહોત્સવ - 22મો ભારત રંગ મહોત્સવ 2022નું ઉદ્ઘાટન કર્યું
NSDએ ગુમનામ નાયકો સાથે સંબંધિત ઘટનાઓ પર આધારિત નાટકો તૈયાર કરવા જોઈએ અને દેશના નાગરિકો સમક્ષ તેમની હિંમત અને બહાદુરીની વાર્તાઓ જણાવવી જોઈએ: શ્રી અર્જુન રામ મેઘવાલ
ભારત સરકારનું સાંસ્કૃતિક મંત્રાલય ભારતની આઝાદીના 75માં વર્ષને સ્વતંત્રતાના અમૃત મહોત્સવ તરીકે ઉજવી રહ્યું છે. આ પ્રસંગે નેશનલ સ્કૂલ ઓફ ડ્રામા , નવી દિલ્હી દ્વારા 16મી જુલાઈથી 14મી ઓગસ્ટ 2022 દરમિયાન "આઝાદી કા અમૃત મહોત્સવ - 22મો ભારત રંગ મહોત્સવ, 2022 " નામનો ઉત્સવ આયોજિત કરવામાં આવી રહ્યો છે જે આપણા સ્વાતંત્ર્ય સેનાનીઓને યાદ કરવા અને શ્રદ્ધાંજલિ આપવા માટે "આઝાદી કા અમૃત મહોત્સવ 2022" હેઠળ થઈ રહ્યો છે. ભારત સરકારના સંસદીય બાબતો અને સંસ્કૃતિ રાજ્ય મંત્રી શ્રી અર્જુન રામ મેઘવાલે ઉત્સવના કાર્યક્રમનું ઉદ્ઘાટન કર્યું. પદ્મશ્રી પુરસ્કાર વિજેતા અને પ્રખ્યાત ભારતીય લોક ગાયિકા સુશ્રી માલિની અવસ્થી અને શ્રી અરબિંદો કુમાર અને સંસ્કૃતિ મંત્રાલયના નિયામક પણ આ પ્રસંગે ઉપસ્થિત રહ્યા હતા.
આ પ્રસંગે તેમના સંબોધનમાં શ્રી અર્જુન રામ મેઘવાલે જણાવ્યું હતું કે સ્વાતંત્ર્ય સંગ્રામના ઘણા એવા નાયકો છે જેમણે આઝાદીની ચળવળમાં સક્રિયપણે ભાગ લીધો છે, છતાં તેઓ આપણા સ્વાતંત્ર્ય સંગ્રામના ઈતિહાસનો હિસ્સો બની શક્યા નથી. એક ઉદાહરણ આપતા તેમણે એમ પણ કહ્યું કે માનગઢમાં વર્ષ 1913માં તે વિસ્તારના આદિવાસીઓ પર નિર્દયતાથી અત્યાચાર ગુજારવામાં આવ્યો હતો અને તેમની હત્યા કરવામાં આવી હતી, પરંતુ મોટાભાગના લોકો આ ઘટનાથી સારી રીતે વાકેફ નથી. તેમણે કહ્યું કે થિયેટર એક્ટિવિસ્ટ્સ અને નેશનલ સ્કૂલ ઑફ ડ્રામાએ તે ઘટનાઓ પર આધારિત નાટકો તૈયાર કરવા માટે આગળ આવવું જોઈએ જેથી કરીને દેશભરના આવા નાયકો વિશે નાગરિકોને માહિતગાર કરી શકાય અને તેમની બહાદુરી અને હિંમતની વાર્તાઓથી વાકેફ થઈ શકે.
પોતાના સંબોધનમાં, સુશ્રી માલિની અવસ્થીએ સ્વતંત્રતા સેનાનીઓની પ્રશંસામાં ભારતના મોટા ભાગોમાં ગવાતા વિવિધ લોકગીતો વિશે વાત કરી હતી. બ્રિટિશ સરકારે આવાં ઘણાં ગીતો પર પ્રતિબંધ મૂક્યો હતો, પરંતુ લોક કલાકારોએ ગાવાનું ચાલુ રાખ્યું હતું, આમ ગુમનામ નાયકોની વાર્તાઓ આગામી પેઢી સુધી પહોંચાડી હતી. નેશનલ સ્કૂલ ઓફ ડ્રામાના ડાયરેક્ટર પ્રો.  રમેશચંદ્ર ગૌરે કાર્યક્રમની અધ્યક્ષતા કરી હતી.
ઉદઘાટન સમારોહ પછી શ્રી બંસી કૌલ દ્વારા દિગ્દર્શિત નાટક "અરણ્યધિપતિ તાંતીયા મામા"નું મંચન કરવામાં આવ્યું હતું.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 209
પ્રધાનમંત્રીનું કાર્યાલય
ડિજિટલ લાઇબ્રેરી જ્ઞાન કેન્દ્ર બાળકોને સ્પર્ધાત્મક પરીક્ષાઓમાં ઘણો ફાયદો કરશે: પીએમ
પ્રધાનમંત્રી શ્રી નરેન્દ્ર મોદીએ ટીપ્પણી કરી છે કે ડિજિટલ લાયબ્રેરી જ્ઞાન કેન્દ્ર બાળકોને સ્પર્ધાત્મક પરીક્ષાઓમાં ઘણો ફાયદો કરશે.
જયપુર ગ્રામીણના સંસદસભ્ય રાજ્યવર્ધન સિંહ રાઠોડના ટ્વીટને ટાંકીને પ્રધાનમંત્રી શ્રીએ ટ્વીટ કર્યું;
“इस पहल से बच्चों को प्रतियोगी परीक्षाओं में बहुत लाभ होगा।”
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી નરેન્દ્ર મોદી અને સિંગાપોરના પ્રધાનમંત્રી લી સિએન લૂંગએ ભારત અને સિંગાપોર વચ્ચે UPI-PayNow લિન્કેજના વર્ચ્યુઅલ લૉન્ચમાં ભાગ લીધો
UPI PayNow લિંકેજ ક્રોસ બોર્ડર રેમિટન્સને સરળ, ખર્ચ-અસરકારક અને વાસ્તવિક સમય બનાવશે
ગવર્નર, RBI અને MD, MAS એ ભારત અને સિંગાપોર વચ્ચે પ્રથમ ક્રોસ બોર્ડર ટ્રાન્ઝેક્શન કર્યું
પ્રધાનમંત્રી શ્રી નરેન્દ્ર મોદી અને સિંગાપોરના પ્રધાનમંત્રી શ્રી લી સિએન લૂંગે ભારતના યુનિફાઇડ પેમેન્ટ્સ ઇન્ટરફેસ  અને સિંગાપોરના PayNow વચ્ચે રીઅલ ટાઇમ પેમેન્ટ લિંકેજના વર્ચ્યુઅલ લોન્ચમાં ભાગ લીધો હતો. શ્રી શક્તિકાંત દાસ, રિઝર્વ બેંક ઓફ ઈન્ડિયાના ગવર્નર અને શ્રી રવિ મેનન, મેનેજિંગ ડિરેક્ટર, મોનેટરી ઓથોરિટી ઓફ સિંગાપોર એ પોતપોતાના મોબાઈલ ફોનનો ઉપયોગ કરીને એકબીજા સાથે લાઈવ ક્રોસ બોર્ડર વ્યવહારો કર્યા.
સિંગાપોર પહેલો દેશ છે જેની સાથે ક્રોસ બોર્ડર પર્સન ટુ પર્સન  પેમેન્ટ સુવિધા શરૂ કરવામાં આવી છે. આ સિંગાપોરમાં ભારતીય ડાયસ્પોરાને, ખાસ કરીને સ્થળાંતરિત કામદારો/વિદ્યાર્થીઓને મદદ કરશે અને સિંગાપોરથી ભારતમાં તત્કાલ અને ઓછા ખર્ચે નાણાં ટ્રાન્સફર કરીને સામાન્ય માણસને ડિજિટલાઇઝેશન અને ફિનટેકના લાભો પહોંચાડશે અને તેનાથી ઊલટું સિંગાપોરમાં પસંદગીના વેપારી આઉટલેટ્સમાં QR કોડ દ્વારા UPI ચૂકવણીની સ્વીકૃતિ પહેલેથી જ ઉપલબ્ધ છે.
વર્ચ્યુઅલ લોંચ પહેલા બંને પ્રધાનમંત્રીઓ વચ્ચેના ફોન કૉલ દ્વારા કરવામાં આવ્યું હતું, જેમાં પરસ્પર હિતના ક્ષેત્રો પર ચર્ચા કરવામાં આવી હતી. પ્રધાનમંત્રીએ ભારત-સિંગાપોર સંબંધોને આગળ વધારવામાં તેમની ભાગીદારી માટે પ્રધાનમંત્રી લીનો આભાર માન્યો અને ભારતના G20 પ્રેસિડન્સી હેઠળ તેમની સાથે કામ કરવા આતુર છીએ.
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માહિતી અને પ્રસારણ મંત્રાલય
મહત્વાકાંક્ષી દિગ્દર્શકોએ તેમની વાર્તાઓમાં દ્રઢ વિશ્વાસ રાખવો જોઈએ: ભારતના માસ્ટરક્લાસના 52મા આંતરરાષ્ટ્રીય ફિલ્મ ફેસ્ટિવલમાં મધુર ભંડારકર
"ઓટીટી પ્લેટફોર્મ નવા યુગના ફિલ્મ નિર્માતાઓ માટે સારી તક પૂરી પાડે છે"
રાષ્ટ્રીય પુરસ્કાર વિજેતા ફિલ્મ દિગ્દર્શક મધુર ભંડારકરે આજે ભારતના 52મા આંતરરાષ્ટ્રીય ફિલ્મ મહોત્સવના ભાગ રૂપે આયોજિત 'ફિલ્મ નિર્માણ' પરના માસ્ટરક્લાસમાં જણાવ્યું હતું કે સારી ફિલ્મ લાવવા માટે મહત્વાકાંક્ષી ફિલ્મ દિગ્દર્શકોને તેમની વાર્તાઓમાં દ્રઢ વિશ્વાસ હોવો જરૂરી છે.
શ્રી ભંડારકરે કહ્યું, "મારી ફિલ્મનો કોન્સેપ્ટ હંમેશા મારામાંથી જ ઉદ્ભવે છે. હું મારી જાતમાં અને મારી વાર્તાઓમાં વિશ્વાસ કરું છું. જ્યારે મને વાર્તામાં દ્રઢ વિશ્વાસ આવે છે, ત્યારે જ હું ફિલ્મ બનાવવા આગળ વધી શકું છું."
શ્રી ભંડારકરે કહ્યું કે કેમેરા જે કેપ્ચર કરે છે તે જીવનભર ટકે છે, તેથી ફિલ્મની ગતિ ખૂબ જ આકર્ષક હોવી જોઈએ. "હું હંમેશા કલાત્મક અને કોમર્શિયલ ફિલ્મો વચ્ચે સંતુલન જાળવવાનો અને વાસ્તવિક વાર્તાઓ પર આધારિત આકર્ષક ફિલ્મો બનાવવાનો પ્રયત્ન કરું છું," તેમ તેમણે ઉમેર્યું હતું.
સિને-પ્રેમીઓ સાથે વાર્તાલાપ કરતા, તેમણે કહ્યું, "આજકાલ OTT પ્લેટફોર્મ મહત્વાકાંક્ષી દિગ્દર્શકો અને નિર્માતાઓને મોટી તકો પ્રદાન કરે છે."
પેજ 3 અને ટ્રાફિક સિગ્નલ જેવી એવોર્ડ વિજેતા ફિલ્મોના દિગ્દર્શકે પોતાની સિનેમેટિક સફરનું વર્ણન કરતાં કહ્યું કે ચાંદની બારે મારો વિશ્વાસ અને આત્મવિશ્વાસ વધાર્યો. શ્રી ભંડારકરે કહ્યું, “હું ફિલ્મમાં શરૂઆતથી અંત સુધી હતો. જો કે તે ડાર્ક અને ડિપ્રેસિવ ફિલ્મ હતી, તે આકર્ષક હતી અને તેણે કામ કર્યું."
તેમની ભાવિ યોજનાઓ વિશે વાત કરતા, તેમણે કહ્યું, “અમે રોગચાળાના સમયગાળા દરમિયાન ખૂબ જ મુશ્કેલ અને કસોટીના સમયમાંથી પસાર થયા હતા. તેથી હવે હું ટૂંક સમયમાં કોમેડી ફિલ્મમાં કામ શરૂ કરવાનો છું."
આ માસ્ટરક્લાસનું સંચાલન જાણીતા ફિલ્મ વિવેચક તરણ આદર્શ દ્વારા કરવામાં આવ્યું હતું. રાષ્ટ્રીય પુરસ્કાર વિજેતા નિર્દેશક નીલા માધબ પાંડા દ્વારા મધુર ભંડારકર અને તરણ આદર્શને અભિવાદન સાથે સત્રનું સમાપન થયું હતું.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 214
ગૃહ મંત્રાલય
પ્રધાનમંત્રીની પંજાબ મુલાકાત દરમિયાન સુરક્ષામાં ખામી
આજે સવારે પ્રધાનમંત્રી શ્રી નરેન્દ્ર મોદી ભટિંડા પહોંચ્યા જ્યાંથી તેઓ હેલિકોપ્ટર દ્વારા હુસૈનીવાલા ખાતેના રાષ્ટ્રીય શહીદ સ્મારક જવાના હતા. વરસાદ અને નબળી વિઝિબિલિટીના કારણે પ્રધાનમંત્રીએ લગભગ 20 મિનિટ સુધી હવામાન સાફ થવાની રાહ જોઈ હતી.
જ્યારે હવામાનમાં સુધારો થયો ન હોવાથી નક્કી કરવામાં આવ્યું હતું કે તેઓ રોડ દ્વારા રાષ્ટ્રીય શહીદ સ્મારકની મુલાકાત લેશે, જેમાં બે કલાકથી વધુ સમય લાગે તેમ હતું.. ડીજીપી પંજાબ પોલીસ દ્વારા જરૂરી સુરક્ષા વ્યવસ્થાની ખાતરી અપાયા બાદ તેઓ સડક માર્ગે મુસાફરી કરવા માટે આગળ વધ્યા હતા.
હુસૈનીવાલામાં રાષ્ટ્રીય શહીદ સ્મારકથી લગભગ 30 કિલોમીટર દૂર, જ્યારે પ્રધાનમંત્રી શ્રીનો કાફલો ફ્લાયઓવર પર પહોંચ્યો ત્યારે જાણવા મળ્યું કે કેટલાક દેખાવકારો દ્વારા રસ્તો બ્લોક કરવામાં આવ્યો હતો.
પ્રધાનમંત્રી 15-20 મિનિટ સુધી ફ્લાયઓવર પર અટવાયા હતા. પ્રધાનમંત્રી શ્રીની સુરક્ષામાં આ એક મોટી ખામી હતી.
પ્રધાનમંત્રીના સમયપત્રક અને પ્રવાસ યોજનાની પંજાબ સરકારને અગાઉથી જ જાણ કરવામાં આવી હતી. પ્રક્રિયા મુજબ, તેઓએ લોજિસ્ટિક્સ, સુરક્ષા માટે જરૂરી વ્યવસ્થા કરવાની સાથે સાથે આકસ્મિક યોજના તૈયાર રાખવાની હોય છે. આકસ્મિક યોજનાને ધ્યાનમાં રાખીને પંજાબ સરકારે રસ્તા દ્વારા કોઈપણ હિલચાલ સામે સુરક્ષા વ્યવસ્થા માટે વધારાનો સુરક્ષા બંદોબસ્ત કરવો પડે પરંતુ સ્પષ્ટપણે ત્યાં સુરક્ષા વ્યવસ્થા તહેનાત કરાઈ નહોતી.
આ સુરક્ષા ક્ષતિ પછી, ભટિંડા એરપોર્ટ પર પાછા જવાનું નક્કી કરવામાં આવ્યું હતું.
ગૃહ મંત્રાલય  એ આ ગંભીર સુરક્ષા ક્ષતિની નોંધ લેતા રાજ્ય સરકાર પાસેથી વિગતવાર અહેવાલ માંગ્યો છે. રાજ્ય સરકારને પણ આ ક્ષતિ માટે જવાબદારી નક્કી કરવા અને કડક પગલાં લેવા માટે કહેવામાં આવ્યું છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાણા મંત્રાલય
કરવેરાની આવક અને અર્થતંત્રનાં ઔપચારિકરણ પર વિમુદ્રીકરણ અને તેની અસર - અરૂણ જેટલી
રિઝર્વે બેંકે તેનાં અહેવાલોમાં બે વાર જણાવ્યું છે કે, 500 અને 1000ની ચલણી નોટનું વિમુદ્રીકરણથી બેંકોમાં જંગી રકમ જમા થઈ છે. સરકારનાં આ નિર્ણયને પગલે બેંકોમાં મોટાં ભાગનું ચલણ પરત આવ્યું હોવાથી મોટાં ભાગે એવી ટિપ્પણી કરવામાં આવે છે કે, વિમુદ્રીકરણનો ઉદ્દેશ સફળ થયો નથી. તો શું વિમુદ્રીકરણનો એકમાત્ર ઉદ્દેશ બેંકોમાં જમા ન થયેલી ચલણી નોટોને ચલણમાંથી દૂર કરવાનો હતો? ચોક્કસ એવો ઉદ્દેશ નહોતો. વિમુદ્રીકરણનો મુખ્ય આશય ભારતને કરવેરાનાં નિયમોનું પાલન ન કરતાં સમાજમાંથી કરવેરા પાલનકર્તા સમાજ તરફ અગ્રેસર કરવાનો હતો. આ માટે અર્થતંત્રને ઔપચારિક બનાવવું અને કાળાનાણાં પર પસ્તાળ પાડવી જરૂરી હતું. તો એમાં કેવી રીતે સફળતા મળી છે?
- જ્યારે બેંકોમાં રોકડ રકમ જમા થઈ હતી, ત્યારે રોકડ રકમની માલિકી કોની છે એ બાબત છૂપી રહી નહોતી. અત્યારે જમા થયેલી રોકડ રકમનાં માલિકોની ઓળખ થઈ છે. તેનાં પરિણામે આ અંગેની તપાસમાં વધારો થયો છે કે જમા થયેલી રકમ જમા કરનારાની આવકને સુસંગત છે કે નહીં. આ રીતે વિમુદ્રીકરણ પછી આ પ્રકારની તપાસ માટે 1.8 મિલિયન જમાકર્તાઓની ઓળખ કરવામાં આવી છે. તેમાંથી મોટાં ભાગનાંઓએ કરવેરો અને દંડ ચુકવવાની પ્રક્રિયામાં ત્વરા દાખવી છે. બેંકમાં રોકડ રકમ જમા કરવાનો અર્થ એ નથી કે આ નાણાં કરવેરો ચુકવાયો છે એ નાણાં છે.
- માર્ચ, 2014માં આવકવેરા રિટર્નની સંખ્યા 3.8 કરોડ હતી. વર્ષ 2017-18માં આ આંકડો વધીને 6.86 કરોડ થઈ ગયો છે. છેલ્લાં બે વર્ષમાં વિમુદ્રીકરણ અને સરકારનાં અન્ય પગલાંઓની અસરનું વિશ્લેષણ કરીએ, તો જણાશે કે આવકવેરા રિટર્નમાં અનુક્રમે 19 અને 25 ટકાનો વધારો થયો છે. આ વૃદ્ધિ અભૂતપૂર્વ છે.
- વિમુદ્રીકરણ પછી છેલ્લાં બે વર્ષમાં નવા ભરાયેલા રિટર્નની સંખ્યા અનુક્રમે 85.51 લખ અને 1.07 કરોડ વધી છે.
- વર્ષ 2018-19 માટે પ્રથમ ત્રિમાસિક ગાળામાં વ્યક્તિગત કરવેરા અને કોર્પોરેટ કરવેરાની કેટેગરીમાં એડવાન્સ ટેક્સમાં અનુક્રમે 44.1 ટકા અને 17.4 ટકાનો વધારો થયો છે.
- કરવેરાની આવક વર્ષ 2013-14માં 6.38 લાખ કરોડથી વધીને વર્ષ 2017-18માં 10.02 લાખ કરોડ થઈ છે.
- વિમુદ્રીકરણ પૂર્વેનાં બે વર્ષમાં કરવેરાની આવકમાં વૃદ્ધિ અનુક્રમે 6.6 ટકા અને 9 ટકા હતી. વિમુદ્રીકરણ પછીનાં બે વર્ષમાં કરવેરાની આવકમાં વૃદ્ધિ અનુક્રમે 15 ટકા અને 18 ટકા થઈ છે. ત્રીજા વર્ષમાં પણ આવો જ ટ્રેન્ડ જોવા મળે છે.
- જીએસટીનો અમલ 1 જુલાઈ, 2017 એટલે કે વિમુદ્રીકરણ પછી થયો હતો. એનાં અમલનાં પ્રથમ વર્ષમાં નોંધાયેલા કરદાતાની સંખ્યામાં 72.5 ટકાનો વધારો થયો છે. મૂળ 66.16 લાખ કરદાતાઓની સંખ્યા વધીને 114.17 લાખ થઈ છે.
વિમુદ્રીકરણની આ સકારાત્મક અસર છે. પ્રથમ બે ત્રિમાસિક ગાળા પછી અર્થતંત્રનું વધારે ઔપચારિકરણ, વ્યવસ્થામાં વધારે નાણાં, કરવેરાની ઊંચી આવક, ઊંચો ખર્ચ, ઊંચી વૃદ્ધિ.
(Visitor Counter : 186
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 199.47 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 1,39,073 થયું
- સક્રિય કેસનું ભારણ હાલમાં 0.32% છે
- સાજા થવાનો દર હાલમાં 98.48% નોંધાયો
- છેલ્લા 24 કલાકમાં 16,994 દર્દીઓ સાજા થયા, કુલ વધીને 4,30,45,350 દર્દીઓ સાજા થયા
- છેલ્લા 24 કલાકમાં ભારતમાં 20,038 નવા કેસ નોંધાયા
- દૈનિક પોઝિટિવીટી દર 4.44% પહોંચ્યો
- સાપ્તાહિક પોઝિટિવીટી દર હાલમાં 4.30% છે
- કુલ 86.86 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,50,820 ટેસ્ટ કરાયા
#Unite2FightCorona
#IndiaFightsCorona
Press Information Bureau
Ministry of Information & Broadcasting
Government of India
મંત્રીમંડળ
મંત્રીમંડળે કેન્દ્રીય રસાયણ અને ખાતર તથા સંસદીય બાબતોનાં મંત્રી શ્રી અનંત કુમારનાં અવસાન પર શોક વ્યક્ત કર્યો
કેન્દ્રીય મંત્રીમંડળે કેન્દ્રીય રસાયણ અને ખાતર તેમજ સંસદીય બાબતોનાં મંત્રી શ્રી અનંત કુમારનાં અવસાન પર ઊંડા શોકની લાગણી વ્યક્ત કરી હતી. શ્રી અનંત કુમારનું અવસાન બેંગાલુરુમાં 12.11.2018નાં રોજ વહેલી સવારે 01:50 કલાકે થયું હતું. મંત્રીમંડળની વિશેષ બેઠકમાં પસાર થયેલા ઠરાવમાં નોંધવામાં આવ્યું હતું કે શ્રી અનંત કુમારનાં અવસાનથી દેશે એક અનુભવી નેતા ગુમાવ્યા છે. પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળની બેઠક યોજાઈ હતી તથા સરકાર અને સંપૂર્ણ દેશ તરફથી મૃતકનાં પરિવારજનોને દિલસોજીની લાગણી વ્યક્ત કરવામાં આવી હતી.
મંત્રીમંડળે તેમની યાદમાં બે મિનિટનું મૌન પાળ્યું હતું અને શોક ઠરાવ પસાર કર્યો હતો. આ ઠરાવ નીચે મુજબ છેઃ
“શ્રી અનંત કુમારનો જન્મ 22 જુલાઈ, 1959નાં રોજ બેંગાલુરુમાં થયો હતો. તેમણે હુબલીમાં કર્ણાટક યુનિવર્સિટીમાંથી અંગ્રજી સાહિત્યમાં બેચરલની ડિગ્રી મેળવી હતી અને કર્ણાટક યુનિવર્સિટીની જેએસએસ લૉ કોલેજમાંથી એલએલબીની પદવી મેળવી હતી.
શ્રી અનંતકુમારે જાહેર જીવનમાં વિદ્યાર્થી કાર્યકર્તા તરીકે પ્રવેશ કર્યો હતો. પછી તેઓ ભાજપનાં સભ્ય બન્યાં હતાં અને પક્ષનાં કર્ણાટક એકમનાં સંગઠન સચિવ બન્યા હતાં. ત્યારબાદ તેઓ કર્ણાટકમાં પક્ષપ્રમુખ બન્યાં હતાં. તેમનાં નેતૃત્વમાં પક્ષે કર્ણાટકમાં પોતાનો આધાર વધાર્યો હતો, પરિણામે તેમની સરકાર બની હતી. તેઓ પક્ષનાં રાષ્ટ્રીય મહાસચિવ હતાં અને સંસદીય બોર્ડનાં સભ્ય સચિવ હતાં. તેઓ પક્ષનાં મુખ્ય વ્યૂહરચનાકારોમાં સામેલ હતાં.
તેઓ વર્ષ 1996માં પહેલી વાર બેંગાલુરુ દક્ષિણમાંથી લોકસભાનાં સાંસદ તરીકે ચૂંટાયા હતાં. વર્ષ 1998માં સાંસદ તરીકેનાં કાર્યકાળમાં તેઓ વાજપેયી મંત્રીમંડળમાં સૌથી યુવાન મંત્રી હતાં અને નાગરિક ઉડ્ડયન મંત્રી તરીકે નિયુક્ત થયાં હતાં. તેમણે અત્યાર સુધી છ વાર બેંગાલુરુ દક્ષિણની પ્રતિષ્ઠિત લોકસભા બેઠકનું પ્રતિનિધિત્વ કર્યુ હતુ.
પોતાની લાંબી રાજકીય કારકિર્દીમાં તેઓએ અગાઉ કેન્દ્રીય પ્રવાસન, સંસ્કૃતિ, યુવા બાબતો અને રમત-ગમતનાં મંત્રાલય, શહેરી વિકાસ અને ગરીબી નાબૂદી, ગ્રામીણ વિકાસ મંત્રાલય સંભાળ્યું હતું. તેઓ કેટલીક સંસદીય સમિતિનાં ચેરમેન અને સભ્ય પણ રહ્યા હતા.
શ્રી અનંત કુમાર સક્રિય સામાજિક કાર્યકર્તા હતાં અને સરકારનાં સમર્થન સાથે શાળાનાં વંચિત બાળકોને પોષણયુક્ત મધ્યાહ્ન ભોજન પ્રદાન કરવું, બેંગાલુરુની ઝૂંપડપટ્ટીમાં સ્થિત વિવિધ શાળાઓ માટે શૈક્ષણિક ઉપકરણો સાથેનું મોબાઇલ યુનિટ ચલાવવું, પીવાનું પાણી અને અન્ય સુવિધાઓ પ્રદાન કરવા સરકારી શાળાઓને દત્તક લેવી, વંચિતો, ખાસ કરીને કન્યાઓ અને મહિલાઓ માટે રોજગારલક્ષી કાર્યક્રમો ચલાવવા જેવા ઘણાં સામાજિક સેવાનાં કાર્યો એમની બિનસરકારી સંસ્થા  મારફતે હાથ ધરવામાં આવતા હતાં. તેમણે ‘ગ્રીન બેંગાલુરુ 1:1’ નામની પહેલ પણ શરૂ કરી હતી, જેનો ઉદ્દેશ બેંગાલુરુમાં વૃક્ષ અને વ્યક્તિનું પ્રમાણ સરેરાશ ઓછામાં ઓછું વ્યક્તિ દીઠ એક વૃક્ષ જાળવવા માટેનો હતો, આ કાર્યક્રમમાં એક કરોડ છોડનું વાવેતર કરી બેંગાલુરુમાં પર્યાવરણ કવચ વધારવાનું લક્ષ્ય હતું. આ પહેલ અંતર્ગત અત્યારે નિયમિત વાવતેર અને પોષણ અભિયાન ચાલી રહ્યું છે.
મંત્રીમંડળે વિવિધ ક્ષમતાઓમાં દેશ માટે શ્રી અનંત કુમારની સેવાઓની પ્રશંસાને રેકોર્ડ પર લીધી હતી. મંત્રીમંડળે એમનાં અવસાન પર ઊંડો શોક પણ વ્યક્ત કર્યો હતો. એમનાં અકાળે અવસાનથી દેશને એક અનુભવી નેતાની ખોટ સાલશે. સંપૂર્ણ રાષ્ટ્ર વતી મંત્રીમંડળે એમનાં પરિવારજનોને દિલસોજી પાઠવી હતી.”
NP/J.Khunt/RP
(Visitor Counter : 202
પ્રધાનમંત્રીનું કાર્યાલય
પ્રધાનમંત્રી 28 જાન્યુઆરીના રોજ WEFના દાવોસ સંવાદને સંબોધિત કરશે
પ્રધાનમંત્રી શ્રી નરેન્દ્ર મોદી 28 જાન્યુઆરી, 2021ના રોજ વિડિયો કોન્ફરન્સીંગના માધ્યમથી વર્લ્ડ ઇકોનોમિક ફોરમના દાવોસ સંવાદને સંબોધિત કરશે. માનવતાના ભલા માટે ટેકનોલોજીનો ઉપયોગ કરીને - પ્રધાનમંત્રી ચોથી ઔદ્યોગિક ક્રાંતિ વિશે બોલશે, જેમાં સત્રમાં વિશ્વભરના 400 થી વધુ ઉદ્યોગિક નેતાઓ ભાગ લેશે. આ કાર્યક્રમ દરમિયાન પ્રધાનમંત્રી સીઈઓ સાથે વાતચીત પણ કરશે.
દાવોસ સંવાદ એજન્ડા, કોવિડ વિશ્વમાં વર્લ્ડ ઇકોનોમિક ફોરમની ગ્રેટ રીસેટ પહેલના પ્રારંભને ચિહ્નિત કરે છે.
(